पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण कुंभलगढ़ दुर्ग का पर्यटन खा गया है। हाेटल एसाेसिएशन अध्यक्ष जमनाशंकर आमेटा के अनुसार साल 2019 में पर्यटकाें से हाेटल व्यवसाय काे सालभर में करीब 50 कराेड़ रुपए का व्यवसाय हुआ था, लेकिन काेराेना से पर्यटकाें का आना थमने से साल 2020 में सिर्फ 15 कराेड़ रुपए का व्यवसाय हाे पाया है। काेराेना की दूसरी लहर के कारण इस ऐतिहासिक दुर्ग पर 15 अप्रैल से ताला लगा है।
इस कारण दुर्ग के आसपास स्थित 50 से ज्यादा हाेटलें बंद हाे गई है। स्थानीय लाेगाें का राेजगार छिन गया है। सीजन के समय पर्यटकाें के वाहनाें से आबाद रहने वाला दुर्ग काे जाेड़ने वाला रास्ता भी सूना पड़ा है। दुर्ग पर सीजन के दाैरान 25 से 30 हजार पर्यटक आते हैं। पिछले साल काेराेनाकाल में दुर्ग साढ़े तीन महीने तक बंद रहा था।
अप्रैल की शुरुआत में दुर्ग पर एक साथ पांच सुरक्षाकर्मियाें के पाॅजिटिव मिलने पर दुर्ग 10 दिन तक बंद रहा था। खुलते ही 15 अप्रैल से सरकार ने फिर लाॅकडाउन लगा दिया।
पर्यटकों ने करा ली थी बुकिंग
काेराेना के कारण दुर्ग पर हाेटल व्यवसाय करीब एक साल से ठप है। होटल एसोसिएशन अध्यक्ष आमेटा ने बताया कि काेराेना के कारण हाेटल व्यवसायी एक साल से नुकसान उठा रहे हैं। दुर्ग की हाेटलाें में शादियां भी हाेती है, लेकिन काेराेना से शादियाें की बुकिंग की रेट पर भी काफी असर पड़ा है। पहले शनिवार तथा रविवार काे पर्यटकाें के कारण हाेटलें फुल रहती थी, लेकिन संक्रमण की दूसरी लहर शुरू हाेने से सारी बुकिंग निरस्त हाे गई है।
सीजन में जाम रहता है दुर्ग काे जाेड़ने वाला रास्ता
मानसून में जून, जुलाई, दीपावली, थर्टी फर्स्ट, नए साल, जन्माष्टमी तथा अन्य त्याेहाराें पर दुर्ग पर पर्यटकाें का सीजन रहता है। इस दाैरान पर्यटक कुंभलगढ़ में आठ से दस दिन अपने परिवार के साथ बिताते हैं, लेकिन इस बार दो-तीन दिन में ही लौट गए। कई किमी लंबी कतार लगती है, लेकिन पर्यटकाें के वाहनाें की कतारें एक साल से काेराेनाकाल में गुम हाे गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn